
Camera  Deputaţilor

Bucureşti, 18.11.1998

       







        Nr. 869/XVIII/3


BIROUL PERMANENT

AL CAMEREI DEPUTAŢILOR

DOMNULUI PREŞEDINTE

ION DIACONESCU

Vă remitem, în anexă, Raportul asupra dezbaterii şi avizării pe fond a proiectului de Lege privind aprobarea Ordonanţei Guvernului nr.77/1998 pentru aderarea României la Protocolul de amendare a articolelor 1 a), 14 (1) şi 14 (1) b) ale Acordului european din 30 septembrie 1957 referitor la transportul rutier internaţional de mărfuri periculoase (ADR), adoptat la Geneva la 28 octombrie 1993.

Acest proiect de lege face parte din categoria legilor ordinare.

         PREŞEDINTE,                                   SECRETAR,

       Dan Ioan Popescu                                 Ioan Bivolaru

Exp.parlam.

Titu Prodan

Camera  Deputaţilor

 Bucureşti, 18.11.1998

    Nr. 869/XVIII/3


R A P O R T

asupra dezbaterii şi avizării pe fond a proiectului de Lege privind aprobarea Ordonanţei Guvernului nr.77/1998 pentru aderarea României la Protocolul de amendare a articolelor 1 a), 14 (1) şi 14 (1) b) ale Acordului european din 30 septembrie 1957 referitor la transportul rutier internaţional de măfuri periculoase (ADR), adoptat la Geneva la 28 octombrie 1993

În conformitate cu art.86 din Regulamentul Camerei Deputaţilor comisia noastră a fost sesizată în fond cu adresa nr.348/29.10.1998 de la Cabinetul Secretarului General, pentru dezbaterea şi avizarea acestui proiect de lege, adoptat de Senat la data de 26.10.1998, având avizul favorabil de la Consiliului Legislativ, cu observaţii şi propuneri.

Potrivit art.61 din acelaşi Regulament am solicitat şi am primit avize favorabile, fără amendamente, de la Comisia pentru politică externă şi de la Comisia juridică, de disciplină şi imunităţi.

În urma examinării proiectului de lege supus dezbaterii, având în vedere  avizele aferente acestuia şi motivaţia iniţiatorului, în şedinţa din 18.11.1998 comisia a putut constata următoarele: 

1. Proiectul de lege examinat face parte din categoria legilor ordinare şi nu contravine prevederilor constituţionale.

2. Observaţiile şi propunerile din avizul Consiliului Legislativ au fost preluate integral în textul adoptat de Senat.

3. Prin Protocolul de amendare supus aderării, Grupul de lucru pentru transportul mărfurilor periculoase al Comiteului Transporturilor Interioare al Comisiei Economice pentru Europa a O.N.U., face clarificări asupra noţiunii de “vehicul” şi stabileşte modalităţi noi de propunere a amendamentelor, ca urmare a dificultăţilor întâmpinate de Părţile Contractante ale Acordului pentru punerea în practică a măsurilor stabilite iniţial în acesta.

4. Aderarea la acest protocol de amendare pentru România este necesară, oportună şi obligatorie ca parte semnatară a Acordului. 

În acest context, comisia acordă aviz favorabil proiectului de lege dezbătut şi-l propune spre aprobare Camerei Deputaţilor, în forma adoptată de Senat.

         PREŞEDINTE,                                  SECRETAR,

     Dan Ioan Popescu                                Ioan Bivolaru

Exp. parlam.,

Titu Prodan.

